Diari Oficial de la Generalitat Valenciana


Sumari del DOGV 6528, del 25-05-2011 (2011/5101)

Notificació de la sentència dictada en el judici verbal número 803/2009.
------------------------------------------------------------------------

### Dades del document

Número de DOGV
:   6528

Data del DOGV
:   25-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5101


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el judici verbal número 803/2009. [2011/5101]  
Judici verbal 000803/2009  
De: Bancaixa.  
Procurador: Joaquín Villaescusa Soler.  
Contra: Tonev Rumen Slavchev i Aneliya Tsoneva Radeva.  
Procurador/a: -  
En aquest procediment, seguit a instàncies de Bancaixa contra Tonev Rumen Slavchev i Aneliya Tsoneva Radeva, s'ha dictat la sentència que, literalment, és com segueix:  
«Sentència número 000077/2010  
Ángel Ilario Pérez, magistrat titular del Jutjat de Primera Instància número 2 de Gandia, ha dictat, en nom del rei, la següent sentència.  
  
Gandia, 20 de maig de 2010  
En el procés verbal número 803/2009 d'aquest Jutjat, promogut per Caixa d'Estalvis de València, Castelló i Alacant (Bancaixa), representada pel procurador Joaquín Manuel Villaescusa Soler i defesa per l'advocat Francisco Javier Pla Mas; contra Tonev Rumen Slavchev i Aneliya Tsoneva Radeva, en rebel·lia processal. L'objecte del procés és una reclamació dinerària per un contracte de préstec amb garantia personal.  
  
Antecedents de fet  
Primer. La demandant reclama el pagament de 2.303,67 euros més interessos i costes processals, al·legant que va signar un contracte de préstec amb els demandats i que ells han deixar de pagar les quotes, de manera que ha declarat vençuda l'obligació i hi ha una xifra pendent de pagament.  
Segon. El judici s'ha celebrat hui. La part demandant ha ratificat la demanda, si bé ha exposat que els demandants han satisfet fa uns dies la suma de 50 euros a compte del principal. La part demandada no hi ha comparegut i ha sigut declarada en rebel·lia processal.  
  
Tercer. S'ha demanat prova exclusivament de documents i interrogatori dels demandats, que ha estat admesa. Tot seguit, l'assumpte ha quedat vist per a sentència.  
  
Fets Provats  
Únic. Es considera provat que la Caixa d'Estalvis de València, Castelló i Alacant (Bancaixa) i Tonev Rumen Slavchev i Aneliya Tsoneva Radeva van signar el dia 15 de gener de 2007 un contracte de préstec per 5.000 euros. Es va pactar un interès nominal de 12% de demora de 18% i el venciment anticipat en cas de falta de pagament de les quotes. Es considera provat que els prestataris van deixar de pagar les quotes del préstec, de manera que la prestamista va declarar vençuda l'operació el dia 8 de juny de 2009, quan el compte presentava un saldo negatiu de 2.164,07 euros de principal, 104,48 d'interessos ordinaris i 35,12 euros de demores.  
  
Fonaments de dret  
Primer. Els fets queden provats per la documentació aportada i tenint en compte també que els demandats no s'han presentat a l'acte de l'interrogatori, de manera que cal considerar, en aplicació de l'article 304 de la Llei d'Enjudiciament Civil, que admeten els fets personals al·legats per la part contrària en la demanda.  
  
Segon. Com a conseqüència dels fets provats, la part demandada haurà de ser condemnada a pagar els 2.253,67 euros que es reclamen amb la demanda per tots els conceptes.  
Tercer. En aplicació dels articles 1100 i 1108 del Codi Civil, cal concloure que la demandada està en mora des del dia de la liquidació del deute, i haurà de pagar interessos, sobre el principal, al tipus pactat del 18% anual.  
Quant als interessos ordinaris, en aplicació de l'article 1109, serà aplicable l'interès legal des de la presentació de la demanda, l'1 de juliol de 2009.  
Quart. Hi ha estimació total de la demanda i, per tant, de conformitat amb l'article 394 de la Llei d'Enjudiciament Civil, els demandats hauran de pagar també les costes processals.  
Decisió  
Per les raons exposades, i en l'exercici de la potestat que m'atribueix la Constitució espanyola, he decidit:  
1. Condemnar solidàriament Tonev Rumen Slavchev i Aleliya Tsoneva Radeva a pagar 2.253,67 euros a Caixa d'Estalvis de València, Castelló i Alacant (Bancaixa).  
2. Condemnar solidàriament Tonev Rumen Slavchev i Aleliya Tsoneva Radeva a pagar a Caixa d'Estalvis de València, Castelló i Alacant (Bancaixa) interessos, sobre 2.164,07 euros, des del 8 de juny de 2009, al tipus de 18% anual.  
3. Condemnar solidàriament Tonev Rumen Slavchev i Aleliya Tsoneva Radeva a pagar a Caixa d'Estalvis de València, Castelló i Alacant (Bancaixa) interessos, sobre 104,48, al tipus legal dels diners, des de l'1 de juliol de 2009.  
4. Condemnar solidàriament Tonev Rumen Slavchev i Aleliya Tsoneva Radeva a pagar les costes processals.  
Així ho decidisc, pronuncie i signe.  
Mode d'impugnació: s'ha de fer saber a les parts que poden interposar un recurs d'apel·lació i que per a això hauran de presentar un escrit, en aquest Jutjat, dins dels cinc dies següents als de la notificació. En l'escrit hauran de citar aquesta sentència i expressar la voluntat d'apel·lar-hi i els pronunciaments que impugnen. També hauran d'acreditar haver constituït en el compte del Jutjat un dipòsit de 50 euros.  
  
Publicació. A la presente resolució se li ha donat publicitat de forma legal i d'això jo, la secretària, done fe».  
  
I atés que els demandats Tonev Rumen Slavchev i Aneliya Tsoneva Radeva, estan en parador desconegut, expedisc aquest edicte a fi que valga de notificació de forma deguda.  
  
Gandia, 9 de desembre de 2010.- Silvia Lacueva Subirats.